Sak nr. 3

Hauglia barnehage SA Årsmelding 2022

Hauglia barnehage SA

Eierstyrets årsmelding 2022

Eierstyret har bestått av

|  |  |
| --- | --- |
| **Navn** | **Rolle** |
| Elisabeth Solberg | Leder |
| Torstein Andreassen | Nestleder |
| Hanh Hieli Do | Styremedlem |
| Julianne Johnsen | Styremedlem |
| Andreas Ring | Styremedlem |
| Daniel Sabel Aspdahl | Vara |
| Stian Boberg | Vara |
| Siri Bergersen | Personalets representant |
| Anita Grytvik Kjær | Daglig leder |

|  |
| --- |
|  |

Samarbeidsutvalget med representanter fra andelshavere og de ansatte har bestått av:

|  |  |
| --- | --- |
| **2022/2023** |  |
| **Navn** | **Rolle** |
| Kristin Hageler | Leder |
| Vigdis Lysø | Fra Foreldrerådet |
| Elisabeth Tofting | Fra Foreldrerådet |
| Tina Ørskov | Fra Foreldrerådet |
| Cecilie Nilssen | Fra Foreldrerådet |
| Gina Marie Johnsen | Fra Foreldrerådet |
| Merethe Nilssen | Fra Personalet |
| Anne-Berit Valstad | Fra Personalet |
|  |  |

**Regnskapsfører: PBL Regnskap (Private Barnehagers Landsforbund)**

**Revisor: Høilund Revisjon** AS

**Virksomhetens art og hvor den drives**

Hauglia barnehage, beliggende på Flateby i Enebakk, er et eget rettssubjekt med begrenset og upersonlig ansvar for gjeld. Det enkelte medlem svarer bare med verdien av sin innbetalte andel. Hauglia barnehage består av 3 avdelinger. For barnehageåret 2022 har barnehagen en småbarnsavdeling (l-3 år) og to avdelinger for store barn (2-6 år).

Pr. 31 desember 2022 var det totalt 50 andeler/barn hvorav 6 søskenpar. Barnehagen har bra søkermasse dog er det mange småbarn på ventelista. Pr.15. desember 2022 hadde vi en storebarnsplass ledig.

**Eierstyret**

Eierstyret har bestått av 6 representanter fra andelshaverne. Barnehagens daglig leder og en representant for de ansatte har møtt på styremøtene. Det er i løpet av 2022 avholdt 6 styremøter. Det er avholdt et årsmøte.

Saker eierstyret har jobbet med i 2022 er bl.a, å se på kostnader frem i tid for barnehagen når det gjelder ventilasjonssystem, matservering, strømkostnad- Enova og sparetiltak, datasikring nett, aktivitet hos styrets medlemmer, pensjonskostnader, personalhåndbok og forberede årsmøtet.

I tillegg har eierstyret behandlet saker innen områder som regnskap og budsjett, avvik, saker fra andelshavere, brukerundersøkelse, bygg og vedlikehold, lønn, kommunale saker etc.

**Samarbeidsutvalget**

I 2022 ble det arrangert et førjulstreff med barn og foreldre med god oppslutning.

Su har gjennomført dugnader både vår og høst. Høstdugnaden var det god oppslutning og mye forefallende arbeid ble gjort. Noe dugnadsarbeid har blitt gjennomført av foreldre på kveldstid og når det har passet de etter stengetid.

Det er også i år vært stor deltakelse fra eiernes side for å holde barnehagen ved like. Vi takker hjerteligst for innsatsen.

Det er i 2022 gjennomført brukerundersøkelse – Vi ligger over snittet nasjonalt på en del av spørsmålene og på samme snitt som nasjonalt på andre. Vi skal jobbe videre med tiltak på hver avdeling. Vi skårer ulikt på noe og derfor vil avdelingene legge inn tiltak på de områder de trenger å forbedre seg på. Intensjonen var å lage en egen brukerundersøkelse noe som har vært vanskelig å få til. Vi deltok på Udir(utdanningsdirektoratet) sin årlige undersøkelse. Deltakelsen var på 60%. Her kunne vi jobbet hardere og foreldrene tatt seg tid til å svare. Avdelingene har ulik fokus på forbedringer etter undersøkelsen.

**Viktige hendelser i 2022**

Tradisjonene i vinterhalvåret ble vellykkede arrangementer. Vi har markert og gjennomført vinteraktivitetsdag, Samenes nasjonaldag, karneval, Id, 17.mai.

Avdelingene har jobbet med å finne frem igjen felles aktiviteter som samler oss som barnehagen. Noe som ble vanskelig i Corona perioden. Nå har vi igjen felles aktiviteter som fellessamling hver fredag, felles markeringer av høytider, førskolegruppe, barna begynner å leke mer på tvers og vettebarna får igjen besøke de store barna før de skal flytte avdeling. De som ønsker det går også på besøk og vi låner hverandres avdelinger innimellom. Utvalget av lekekamerater er også blitt større når vi nå leker samtidig på felles områder igjen.

I oktober hadde vi FN markering med barna som ble gjennomført avdelingsvis med foreldrene. Stor stas for barna☺ Pengene vi samlet inn i år gikk til ungdomsklubben her på Flateby som et tiltak for å stoppe hærverk som gjøres i barnehagen av ungdom på kveldstid.

Vi har i år også jobbet med å styrke og få på plass rutiner i fht å få et «godt psykososialt barnehagemiljø». Ansatte har fått større innsikt og fått på plass rutiner ved avvik. Tema ble igjen belyst på foreldremøte denne høsten. Det er viktig at alle barn føler seg sett og hørt og at ingen barn holdes utenfor sosiale sammenhenger. Vi har et felles ansvar for at barna skal ha det bra. Su har også bidratt til å hjelpe foreldre til å bli en del av felleskapet med å invitere til turer på app(Spond) og det ble gjennomført et førjulstreff.

Personalet har i år fått kursing i digital kompetanse. Vi har leaset en Prowice skjerm hvor vi kan lage eventyr sammen med barna, vi kan spille pedagogiske spill sammen, vi kan søke opp informasjon og mye annet gøy. Den er et kompliment til annet pedagogisk materiale vi også bruker for å jobbe med ulike tema. Vi har også fått et COS veiledningskurs som er et foreldreveiledningsprogram.

**HMS** – vi har byttet til nytt HMS system noe som har vært tidkrevende. Vi har hatt ett barnehagetilsyn fra kommunen i 2022. Vi har også i 2022 hatt fokus på brannvern, sikkerhet, risikovurderinger samt å sikre rutinene våre i hht personvernloven.

**HMS og Arbeidsmiljø**-Arbeidsmiljøet i barnehagen må sies å være godt. Sykefraværet viser seg å ha vært høyt i 2022. Dette skyldes flere uheldige ting men blant annet har vi hatt noen flere syke pga smitte og en langtidssykemeldt, noe som drar prosenten veldig opp.

Vi har korttidsfravær (sykefravær 1-8 dager) på 3,4%, legemeldt fravær 1-16 dager på 2,31% og over 16 dager på 6,76 %. Et totalt sykefravær på 12,46%. Det er fortsatt veldig høyt men vi har en nedgang på 15,74% fra i fjor. Det sier vi oss fornøyd med.

De sykemeldte er fulgt opp i hht IA avtale og NAV. Vi jobber med arbeidsnærvær og tilrettelegging med de sykemeldte der det lar seg gjøre.

Barnehagen har egen bedriftshelsetjeneste — Avinova, som bistår oss bl.a. i jobbnærværsarbeidet og sykefraværsoppfølging. Vi har egen årsrapport som dokumenterer våre mål og bruk av bedriftshelsetjenesten.

Styret mener at arbeidsmiljøet i barnehagen er tilfredsstillende. Vi har jobbet med flere tiltak her. Bla har barnehagen en Trivselskomite som skal ivareta den sosiale delen av arbeidsmiljøet. De planlegger hyggelige ting for personalet og er med på å skape trivsel i hverdagen. Barnehagen anses å ha et godt HMS system.

**Personalet**

Vi har en stabil personalgruppe. I år har vi en ny fast ansatt. Vi har en på årsvikariat grunnet stilling som lønnes av kommunen. Vi har hatt faste vikarer og noe vikarbruk fra vikarbyrå.. Vi har i tillegg til daglig leder fire utdannede pedagoger på huset og en på dispensasjon, vi har en fagarbeider og en stabil assistentgruppe. Vi har hatt to personer ansatt på barn med ekstra behov i løpet av året.

**Andelslaget**

Andelslaget i Hauglia barnehage SA består i desember 2022 av 45 andelseiere.

Antall barn er fordelt på tre avdelinger. Vi har høsten 2022 manglet ett stort barn. Ingen søkere på venteliste over 3 år. Vi har god søkermasse til barnehagen men da flere barn over tre år allerede går i barnehage er det vanskelig å fylle opp storebarnsplasser midt i året.

**Årets resultat**

Regnskapet for 2022 viser et underskudd på kr.248 955,67,- Vi budsjetterte med et underskudd på kr.366 349,- Kostpenger har vi et lite underforbruk på da vi gikk bort fra catering siste halvår. Vi innførte i tillegg at barnehagen serverer to måltider om dagen fra høsthalvåret. Det kan derfor ha skapt litt overskudd. Avdelingene lager innimellom varmmat med barna på egen avdeling.

Vi har ikke gjennomført utskifting av kjøkken på avd. Trollene og Tussene. Vi har fått inn ekstra støtte til språkopplæring for minoritetsspråklige barn på kr.61 958,- I tillegg har vi hatt stort sykefravær som har gitt oss merinntekter da de som er vikarer har gjennomsnittlig lavere lønn enn de som har vært sykemeldt. Arbeidsgiveravgiften er en god del høyere enn fjoråret samt at strømutgiftene har nesten doblet seg fra fjoråret

Flateby, 1.mars 2023

Styret i Hauglia barnehage SA

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Elisabeth Solberg Torstein Andreassen

Styreleder Nestleder

­­\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_­­­\_\_\_\_\_\_\_\_ Hanh Hieli Do Andreas Ring Julianne Jensen

Styremedlem Styremedlem Styremedlem

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Siri Bergersen Anita Grytvik Kjær

Ansattes representant Daglig leder

Ansattes representant Daglig lederaglig leder 